Diari Oficial de la Generalitat Valenciana


Sumari del DOGV 9619, del 16-06-2023 (2023/5197)

RESOLUCIÓ de 10 de maig de 2023, de la Conselleria de Política Territorial, Obres Públiques i Mobilitat, per la qual s'amplia el pressupost previst en l'Ordre 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen les ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, com també d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5197


Data del document
:   10-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * política de transports
    * ajuda pública

RESOLUCIÓ de 10 de maig de 2023, de la Conselleria de Política Territorial, Obres Públiques i Mobilitat, per la qual s'amplia el pressupost previst en l'Ordre 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen les ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, com també d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU. [2023/5197]  
  
Pel Reial decret 983/2021, de 16 de novembre, s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, com també d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU, i s'estableixen les bases reguladores del programa d'ajudes d'aplicació a la Comunitat Valenciana.  
Per l'Ordre 2/2022, de 28 de març, de la Conselleria de Política Territorial, Obres Públiques i Mobilitat, es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, com també d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea - NextGenerationEU.  
En l'article 5.3 d'aquesta Ordre 2/2022, de 28 de març, es recull que durant la vigència del programa es podrà incrementar el pressupost destinat a aquesta convocatòria a conseqüència d'una ampliació d'aquest, tal com s'estableix en el Reial decret 983/2021, de 16 de novembre.  
  
Mitjançant la Resolució de data 1 de desembre de 2022, de la Secretaria d'Estat de Transports, Mobilitat i Agenda Urbana es concedeix a la Comunitat Valenciana una ampliació de la subvenció regulada en el Reial decret 983/2021, de 16 de novembre, per import de 47.622.880,00 € que ha de destinar-se als beneficiaris i per a finançar les activitats establides en aquesta norma.  
Per tant, en virtut del que disposa l'article 28 de la Llei 5/1983, de 30 de desembre, del Consell i l'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, resolc:  
  
  
Primer  
Incrementar en 45.796.009,00 € la dotació pressupostària corresponent a la convocatòria d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, convocades per l'Ordre 2/2022, de 28 de març, de la Conselleria de Política Territorial, Obres Públiques i Mobilitat, amb càrrec a l'aplicació pressupostària 87.83.89.61514.2, línia S8844000, per a l'exercici 2023.  
El pressupost total assignat a la Comunitat Valenciana per a aquesta convocatòria serà, en conseqüència, de 62.881.858,00 €, el repartiment del qual entre les activitats subvencionables s'executarà tenint en compte els percentatges indicats en l'article 5.2 de l'Ordre 2/2022, de 28 de març, és a dir:  
a) Activitat 1: conversió en ferralla (un màxim de 45 % del pressupost global), és a dir, un import màxim de 31.375.315,95 €.  
b) Activitat 2: adquisició de vehicles d'energies alternatives baixes en carboni (un mínim de 40 % del pressupost global), és a dir, un import mínim de 78.336.825,40 €.  
  
Segon  
Aquesta resolució produirà efectes l'endemà de la publicació en el Diari Oficial de la Generalitat Valenciana (DOGV).  
  
Contra aquesta resolució, que esgota la via administrativa, es podrà interposar, potestativament, un recurs de reposició en el termini d'un mes comptador des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 10 de maig de 2023.- La consellera de Política Territorial, Obres Públiques i Mobilitat: Rebeca Torró Soler.